Stanovništvo Butana

mini|desno|285px|Butanci u nacionalnoj nošnji na festivalu Wangdi Phodrang.
Tačan broj stanovnika Butana, jedne od najizoliranijih država u svijetu, nije utvrđen. Kraljevska vlada Butana navodi da je broj stanovnika u zemlji 752.700 (2003). CIA Factbook iz 2003. procjenjuje broj stanovnika 2.327.849.

Stanovništvo Butana sastoji se od tri grupe: u zapadnom planinskom dijelu živi narod Ngalong ili Ngalop koji je došao u srednjem vijeku iz Tibeta i toj grupi pripada i kraljevska porodica. U istočnim planinskim predjelima živi narod Sharchop koji je etnički blizak brdskim plemenima sjeveroistočne Indije. Te dvije grupe stanovništva su međusobno bliske zbog svoje pripadnosti budizmu. Treća grupa živi u dolini uz indijsku granicu, to su Lhotshampa koji govore nepalski, ime im znači južni Butanci a došli su iz Nepala. Sve tri navedene grupe kolektivno se nazivaju Drukpas.

## Naseljavanje Nepalaca 
Nepalci su se počeli naseljavati na jugu Butana od kraja XIX vijeka, i to u početku s pristankom vlade koja je trebala dodatnu radnu snagu. 1958. godine su granice zatvorene. Zakon o državljanstvu iz iste godine otvorio je Nepalcima stalno nastanjenim u južnom Butanu mogućnost da dobiju formalno državljanstvo Butana. Međutim, i nakon 1958. se nastavilo doseljavanje posebno iz gusto naseljenog Nepala ali i iz Indije, što je izmaklo vladinoj kontroli.

## Asimilacija i Zakon o državljanstvu 
Popis stanovništva proveden 1980. pokazao je, da se udio nepalskog stanovništva u Butanu povećao na više od 50 posto. To je u vladajućim slojevima Butanaca izazvalo strah za postojeći tradicionalni tibetansko-budistički identitet i kulturu Butana, a osim toga i strah, da bi monarhija mogla biti ugrožena grupama nepalskog stanovništva koje su sa sobom donijele i neke demokratske tradicije.

Promjenom zakona o državljanstvu s retroaktivnim djelovanjem, 1985. godine su svi stanovnici Butana porijeklom iz Nepala morali dokazati da su imali stalni boravak u Butanu prije 1959. godine. Tko to nije mogao, našao se u položaju da bude proglašen ilegalnim useljenikom.

Od 1988. Vlada provodi izraženu politiku kulturne asimilacije. Ta politika nazvana i "butanizacija" sastoji se u pojačanom insistiranju na osnovama na kojima počiva država prema "tsa wa sum" (jedinstvo tri elementa, kralj, vlada i kraljevina) i nametanja obaveze kulturne asimilacije naslonjene na tradiciju Ngalonga, a sastoji se u naredbi preuzimanja kodeksa ponašanja vladajuće grupe, nošenja tradicionalne odjeće Butanaca kao i proglašenje jezika Ngalong službenim jezikom.

Nakon toga je došlo do značajnih nemira u južnom Butanu na koje je vlada reagovala pojačanim djelovanjem vojske i policije. Od polovine 1991. je počela kampanja zastrašivanja i izgona uz tvrdnju da se radi o ljudima koji nisu državljani odnosno ne mogu dokazati državljanstvo Butana, ili iznudom izjave o "dobrovoljnom" iseljenju. Veliki dio pripadnika nepalske etničke skupine - njih oko 100.000 - je pobjegao u Nepal gdje žive u izbjegličkim logorima .

## Osnovni podaci 
*Pismenost*
: Stariji od 15 godina koji znaju čitati i pisati
:Ukupno: 47%
:Muškarci: 60%
:Žene: 34% (2003. proc.)

*Populacija*
:708,427 (juli 2011. proc.)
:716,896 (juli 2012. proc.)

*Struktura godina*
:0-14 years: 28.9% (male 104,622/female 100,383)
:15-64 years: 65.3% (male 245,054/female 217,864)
:65 years and over: 5.7% (male 21,347/female 19,157) (2011 est.)

*Prosjek godina*
:Ukupno: 24.8 godina
:Muškarci: 25.4 godina
:Žene: 24.2 godina (2011 proc.)

*Stopa rasta stanovništva*
:1.201% (2011 proc.)

*Neto stopa migracije*
:0 migranata/1,000 stanovnika (2012 proc.)

*Urbanizacija*
:Urbano stanovništvo: 35% ukupne populacije (2010)
:Stopa urbanizacije: 3.7% godišnje promjene (2010-15 proc.)

*Odnos polova*
:Pri rođenju: 1.05 muškarci/žene
:Ispod 15 godina: 1.04 muškarci/žene
:15-64 godina: 1.13 muškarci/žene
:65 godina i preko: 1.12 male(s)/female
:Ukupno: 1.1 muškarci/žene (2011 proc.)

*Očekivano trajanje života*
:Ukupno: 67.3 godina
:Muškarci: 66.46 godina
:Žene: 68.19 godina (2011 otpr.)

## Religija 
Državna religija je Vajrayana-Budizam (ispovijeda ga 75% stanovništva). Pored budističke filozofije, u Butanu se udomaćio i Hinduizam, prije svega preko nepalskih imigranata (25% stanovništva).

## HIV/AIDS 
U 2011. zabilježeno je 246 slučajeva zaraze HIV-om u Butanu, što predstavlja nešto preko 0.3% populacije. U julu 2010, bilo je ukupno 217 zabilježenih slučajeva, ipak izvori Ministarstva zdravlja procjenjuju broj bolesnih na oko 500.

## Također pogledajte 
* Historija Butana

## Reference 
## Vanjski linkovi 
* Bhutanese people: a photo gallery
* Population cartogram of Bhutan

Butan
Kategorija:Butansko društvo